open-index/open-wikipedia-markdown huggingface dataset:
Næringsforeningen i Værnesregionen

**Næringsforeningen i Værnesregionen** (NiV) er en næringslivsorganisasjon i Stjørdal og omegn.

Stjørdal næringsforening og Stjørdal reiselivslag ble dannet i 1987 og slo seg sammen til Stjørdal næringsforum i 1990.

Stjørdal næringsforum etablerte egne avdelinger på Frosta og i Meråker i 2017 og 2018. I 2019 vedtok årsmøtet å skifte navn til Næringsforeningen i Værnesregionen, som på det tidspunktet hadde over 300 medlemmer. Næringsforeningen har utvidet sitt virkeområde til Selbu og Tydal.

Næringsforeningen har medlemmer fra de fleste bransjer og lokalstyrer for de enkelte kommunene.

Næringsforeningen har egne ansatte og kontor i Gjensidigegården på Stjørdalshalsen.

## Referanser


## Eksterne lenker
*
Barnim

**Barnim** er et platå i øst i den tyske delstaten Brandenburg og nordvest i Berlin. Platået befinner seg mellom Berlin urstrømdal (Spree) i sørvest, Havel i vest, Eberswalde urstrømdal i nord og lavlandet Oderbruch (Oder) i øst.

Deler av Barnim ligger i Brandenburg innenfor grensene til Oberhavel, Barnim, Märkisch-Oderland og Oder-Spree. I Berlin ligger Reinickendorf, Pankow, Lichtenberg og Marzahn-Hellersdorf i det vesentlige på Barnim. De største byene er Bernau bei Berlin og Strausberg.

Barnim oppsto i sist istid for 10&nbsp;000 år siden og består av bunnmorene, endemorene og sletteland.


Fil:Biesenthal Rathaus.jpg|Biesenthal rådhus
Fil:Strausberg asv2022-09 img3 Seeufer.jpg|Straussee med utsyn til Strausberg

## Eksterne lenker
* 
* Hjemmeside til ''Tourismusverbände Uckermark und Barnim''
Leopold Berchtold

**Leopold Berchtold** (ungarsk:*Gróf Berchtold Lipót*), egentlig **Leopold (Anton Johann Sigismund Josef Korsinus Ferdinand) Graf Berchtold von und zu Ungarschitz, Frättling und Püllütz**, (født 18. april 1863 i Wien, død 21. november 1942 i Peresznye ved Ödenburg), var en østerriksk-ungarsk politiker som spilte en sentral rolle under julikrisen da han var utenriksminister, som førte til utbruddet av første verdenskrig.

## Liv og virke
### Bakgrunn og studier
Grev Berchtolds familie stammet fra Tirol og eide store landområder i Mähren. Leopold var sønn av grev Sigmund von Berchtold (1834–1900) og dennes hustru som var født grevinne Trauttmansdorff. Han vokste opp på slottet i Buchlovice i Mähren. Der lærte han seg tsjekkisk, slovakisk og ungarsk.

Etter at ha avlagt statseksamen inntrådte han i statens tjeneste i 1887 ved stattholderiet i Brünn (Brno).

### Karriere i diplomatiet
I 1894 avla Berchtold diplomatprøve og ble legasjonssekretær på ambassaden i Paris. Han giftet seg med grevinne Ferdinandine Károlyi, som var arving til store besittelser i Slovakia. I 1897 ble han førstesekretær ved ambassaden i London.

Brechtold ble i 1903 legasjonsråd i St. Petersburg i Russland og var deretter ambassadør i samme by årene 1906–1911. I sin tid i Russland forsøkte han å avstedkomme avspenning mellom Østerrike-Ungarn og Russland, nærmest av hensyn til forholdene på Balkan, og det var på hans initiativ og på hans gods Bucklau som Østerrike-Ungarns og Russlands utenriksministre Alois Lexa von Aehrenthal og Aleksandr Izvolskij møttes den 15. september 1908 for å blant annet konferere om Østerrike-Ungarns annektering av Bosnia-Hercegovina.

### Utenriksminister
Han ble i 1912 von Aehrenthals etterfølger som utenriksminister. Under de to Balkankrigene 1912-13 og frem til første verdenskrig gikk hans anstrengelser ut på å styrke Østerrike-Ungarns innflytelse på Balkanhalvøya. Allerede sommeren 1913 hadde han resignert angående utsiktene til en fredelig løsning av Balkanproblemet, og tok også med i beregningen faren for en eventuell krig med Russland og Frankrike. Det var fremfor alt den såkalte storserbiske bevegelse og dennes fremste mål - fremtrengen til Adriahavet – som von Brechtold fryktet og bekjempet.

Etter mordet på erkehertug Franz Ferdinand den 28. juni 1914 forfattet von Brechtold det ultimatum til regjeringen i Beograd som via julikrisen førte til at første verdenskrig brøt ut.

Brechtold gikk av som utenriksminister 13. januar 1915, da han ikke ville være med om en landavståelse til Italia. Han trakk seg så tilbake til sine gods i Mähren og tok deretter ikke aktiv del i politikken.

## Referanser


## Eksterne lenker
* 
* Biografi - Austrian Commanders
Beat Feuz

**Beat Feuz** (født 11. februar 1987) er en sveitsisk tidligere alpinist.

I junior-VM i alpint 2005 tok han bronse i slalåm. I junior-VM i alpint 2007 vant han utfor, super-G og alpin kombinasjon, og han kom på tredjeplass i slalåm. Sin første verdenscupseier vant han i utfor i Kvitfjell Alpinanlegg 11. mars 2011. I VM 2015 i Beaver Creek ble han nummer tre i utfor.

I VM 2017 i St. Moritz tok han gull i utfor og ble nummer tolv i super-G.

Han tok sølv i super-G og bronse i utfor i vinter-OL 2018 i Pyeongchang. Han vant utforcupen sesongen 2017/18 etter å ha vunnet tre renn, deriblant utforrennet under Lauberhornrennene i Wengen.

Han vant utforcupen sesongen 2018/19 etter seks pallplasser, derav en seier.

I 2021 vant han utfor under Hahnenkammrennene i Kitzbühel, både det ordinære rennt og et ekstrarenn som ble arrangert fordi rennet i Wengen ble avlyst. Han vant utfor i Kirzbühel også i 2022.

Han ble olympisk mester i utfor i vinter-OL 2022 i Beijing.

## Enkeltseire i verdenscupen

Delt med Klaus Kröll

## Referanser


## Eksterne lenker
* 
*
Sol- og månebokstaver

:*I denne artikkelen er [[fonem]]er [[Romanisering av arabisk|transliterert]] iht. til [[DIN 31635]].*

I arabisk og maltesisk er konsonantene delt inn i to grupper, som kalles **solbokstaver** ( **') og **månebokstaver** ( **'), avhengig av om de assimilerer bokstaven  (**') i den foranstilte [[Artikkel (ordklasse)|artikkelen]] ''al-''. At bokstaven «assimileres» betegner at ''[[l]]''-lyden i artikkelen ''al-'' blir byttet ut med lyden av konsonanten i det påfølgende ordet.

Navnsettingen av de to gruppene stammer fra det faktum at ordet for «solen», ''šams'', assimilerer artikkelen slik at uttalen med artikkel foran blir **', mens ordet for «månen», *qamar,* ikke gjør det; uttalen blir *al-qamar*.

Når den bestemte artikkelen **' følges av en solbokstav, blir **' assimilert med den innledende konsonanten i the følgende substantivet, og resultatet blir en dobbel konstant. For eksempel i  (Nilen) følges den bestemte artikkelen av bokstaven **', som er en solbokstav. Dermed sier en ikke '','' men ''.''

Solbokstavene er [[koronaler]] i klassisk arabisk. Siden artikkelen **' ender i en koronal konstant, egner den seg til assimilering med disse lydene. Bokstaven  **' har tre former for standard uttale: ,  or  i [[aksent (lingvistikk)|aksenter]] av [[moderne standard arabisk]]. I [[Klassisk arabisk|koransk arabisk]] representeres den imidlertid en [[Palatalisering|palatalisert]] stemt velar plosiv,  eller . Dermed assimilerer den ikke artikkelen, og er klassifisert som en månebokstav.

De 14 solbokstavene er ; transliterert fra venstre til høyre '', , , , , , , , , , , , , .''

De 14 månebokstavene er ; transliterert fra venstre til høyre '', , , , , , , , , , , , , .''

I skriftlig arabisk blir  **' beholdt uavhengig av hvordan den uttales, selv om geminering kan uttrykkes ved å legge på en valgfri '''' på den påfølgende bokstaven. I systemer for romanisering av arabisk er det litt forskjellig om man skriftlig uttrykker assimileringen eller ikke. For eksempel vil  (Nilen) transkriberes som **' etter [[DIN 31635]] og som **' etter ALA-LC.

## Referanser


## Eksterne lenker
* Arabisk alfabet
* Arabiske måne- og solbokstaver
Kunna

**Kunna** kan vise til:

*Kunna (Meløy) – halvøy i Nordland
*Kunna (Frøya) – øy i Frøya
*Kunna (Aure) – holme i Aure
*Kunna (Flakstad) – øy i Flakstad
Ideelt aksjeselskap

**Ideelt aksjeselskap** er et begrep som benyttes om aksjeselskap hvor man gjennom vedtektene har satt det vanlige målet om avkastning til side for å ivareta et bestemt formål uten at dette skal gå på bekostning av aksjelovens krav til sunn forretningsdrift. Et slikt bestemt formål kan for eksempel være av sosial eller miljømessig art, men kan også handle om forskning eller andre ikke-økonomiske interesser eierne måtte ha.

Ideelle aksjeselskap er juridisk sett ikke en egen organisasjonsform og er i likhet med vanlige aksjeselskap underlagt aksjeloven. Innenfor sosialt entreprenørskap er ideelt aksjeselskap en organisasjonsform som ofte blir brukt. Selskapsformen nevnes som et alternativ til stiftelse i forslag til ny stiftelseslov. Aksjelovens minstekrav til vedtektene forutsetter indirekte i § 2-2 at et aksjeselskap i vedtektene kan bestemme at selskapets overskudd skal gå til andre enn aksjeeierne. Et aksjeselskap behøver derfor ikke å ha til formål å skaffe aksjeeierne økonomisk utbytte. Det er også praksis for at overskuddet i slike aksjeselskaper unntas beskatning, på samme måte som tilsvarende stiftelser.

## Referanser
Hyundai Motor Group

**Hyundai Kia Automotive Group** () er et sørkoreansk industrikonsern. Inntil 2003 gikk selskapet under navnet *Hyundai Motor Group* og var en del av Hyundai Group, før dette ble inndelt i fem ulike selskap. Hyundai Kia Automotive Group ble ett av dem. Selskapet er landets største bilprodusent, den nest største i Asia etter japanske Toyota og verdens fjerde største bilprodusent etter Toyota, GM og Volkswagen per 2010. Konsernet ble etablert ved en fusjon der Hyundai Motor Company kjøpte 51% av landets nest største bilprodusent Kia Motors i 1998.

Hyundai Motor Company produserer bilmerkene Kia og Hyundai, herunder også de elektriske bilmodellene som går under navnet Ioniq. 

## Referanser

## Eksterne lenker
*
Flaggbærere under Vinter-OL for ungdom 2012

**Listen over flaggbærere under Vinter-OL for ungdom 2012** inkluderer flaggbærerne til alle de 70 deltakende landene som deltok i Vinter-OL for ungdom 2012 i Innsbruck. Utøverne ble enten valgt av den nasjonale OL-komiteen eller av utøverne selv. For Norge var det curlingspilleren Ina Roll Backe som bar det norske flagget. Hellas gikk som vanlig under OL inn først, mens vertsnasjonen Østerrike entret Bergisel Stadion til sist. Resten av nasjonene gikk inn alfabetisk på engelsk.

## Liste

## Referanser
Ganga Risala

**Ganga Risala**, av britene også kalt **Bikaner Camel Corps**, var en kavaleriavdeling oppsatt med dromedarer i fyrstestaten Bikaner i India. Den ble grunnlagt i 1889 og eksisterte til 1951, da fyrstestaten Bikaner var gått inn i det selvstendige India. Det meste av tiden sto Ganga Risala under kommando av maharaja Ganga Singh av Bikaner (1880–1943), som avdelingen var oppkalt etter og som ved flere tilfeller også ledet avdelingen i felt. Ganga Risala deltok i Det britiske imperiets tjeneste i bokseropprøret i Kina, Britisk Somaliland, første verdenskrig og andre verdenskrig.

## Etablering
Avdelingen ble oppsatt i årene 1889 til 1893. Den talte først på 1900-tallet 500 mann. Ganga Rinsala ble disponert som Imperial Service Troops, styrker fra de indiske fyrstestatene som ble satt i tjeneste for Det britiske imperiet. I 1925 ble avdelingen tilknyttet Indian States Forces. Styrken ble imidlertid også benyttet internt i Bikaner og britiskkontrollert India og ble blant annet satt inn for å avhjelpe hungersnøden som rammet landet i 1899.

## Bokseropprøret og Somaliland
Ganga Risala ble i september 1900 sendt (uten kameler) som en del av Indian Expeditionary Force til Kina, der den som infanteriavdeling bisto i siste fase av bokseropprøret. Maharaja Ganga Singh førte befal over avdelingen i Kina.

Fra november 1902 til juli 1904 var avdelingen stasjonert i Britisk Somaliland, der den var med på kampene mot opprørere ledet av Mohammed Abdullah Hassan. Omkring 250 mann fra Ganga Risala ble sendt. Avdelingen gjorde seg bemerket i slagene ved Jidbali og Dharatol.

## Første verdenskrig
Under første verdenskrig ble Ganga Risala sendt til Egypt, der avdelingen ankom i november 1914 og deltok, som den eneste kamelavdeling britene da hadde til disposisjon, i strid. Ved en anledning ledet maharaja Ganga Singh, som var på veg tilbake til India fra hovedkvarteret for 7th Indian Division i Frankrike, selv troppene i strid da den ottomanske hær under ledelse av Cemal Paşa angrep Suezkanalen i februar 1915. Tyrkerne ble tvunget til å trekke seg tilbake. På det sterkeste hadde Ganga Risala  mann, en støttegruppe på 166 og  dromedarer i Egypt under første verdenskrig.

## Andre verdenskrig
Under andre verdenskrig ble Ganga Risala, sammen med en annen avdeling fra Bikaner, Sadul Light Infantry, stasjonert i Midtøsten.

I august 1940 ble Ganga Risala sendt til Aden med en styrke på 588 mann. Avdelingen ble trukket tilbake i desember 1942. Den ble raskt satt inn mot  huropprørere i Sind, der den var i tjeneste til juni 1944. Ganga Risala bisto så med gresshoppebekjempelse i Balutsjistan til november 1944. I 1945 ble den benyttet til samme oppgave i  Balutsjistan, Sind, Barmer, Nagaur og Sikar.

## Avvikling
Fyrstestaten Bikaner gikk 30. mars 1949 inn i Unionen Rajasthan, som igjen sluttet seg til det selvstendige India 7. april 1949. I 1951 ble Ganga Risala slått sammen med Jaisalmer Risala og avdelingen Ganga-Jaisalmer Risala ble til. Denne enheten ble så i 1954 til 13 Grenadiers i Grenadier Regiment i Indias hær.

## Referanser
Den ytre kjernen

**Den ytre kjernen** til jorden er et flytende lag som er ca. &nbsp;km tykt og består av jern og nikkel mellom den faste indre kjernen og mantelen. Den ytre grensen ligger ca. &nbsp;km under jordoverflaten. Overgangen mellom den indre og ytre kjernen ligger ca. &nbsp;km under jordoverflaten.
Ditt hjerte er i fare Andresen

**«Ditt hjerte er i fare Andresen»** er en dansk vise fra 1936 med melodi av Aage Stentoft og tekst av Poul Sørensen. Den ble opprinnelig fremført av Osvald Helmuth i *[[Cirkusrevyen (Danmark)|Cirkusrevyen]]*.

## Norsk versjon
Einar Sissener fremførte en norsk versjon av visa i revyen *Har du lyst har du lov*, som ble spilt på Scala i 1936. Han sang den også i TV-programmet, *Artistportrett - Einar Sissener*, sendt på NRK 29. august 1961.

## Referanser
Arbil (provins)

**Arbīl**  (kurdisk: *Hawler*, turkmensk: *Erbil*, arabisk: أربيل) er en av atten provinser i Irak, og en av fire provinser som utgjør den kurdiske regionen sammen med Dahuk, Halabja og Suleimania. Provinsens areal er 14&nbsp;428&nbsp;km². I 2010 hadde Arbil 1&nbsp;713&nbsp;461 innbyggere. Administrasjonssenteret ligger i byen Arbīl. 

Arbīl ligger nordøst i Irak og grenser til provinsene Ninawa, Kirkuk, Suleimania, Dahuk og Salah ad Din. I nordøst grenser Arbil til  Tyrkia og Iran.

## Distrikter
Provinsen Arbīl består av sju distrikter:
*Arbil
*Choman
*Koi  Sanjak
*Makhmur/Mexmur
*Mergasor
*Shaqlawa
*Soran

## Referanser


## Eksterne lenker
*
Dahuk (provins)

**Dahūk** (kurdisk: *Dihok*, arabisk: دهوك) er en av atten provinser i Irak, og en av fire provinser som inngår i den kurdiske regionen, sammen med Arbil, Halabja og Suleimania. Provinsens areal er 6&nbsp;553&nbsp;km². I 2010 hadde Dahūk 1&nbsp;015&nbsp;172 innbyggere. Administrasjonssenteret ligger i byen Dahūk. 

Dahūk ligger helt nord i Irak og grenser til provinsene Ninawa og Arbil i sør og til Tyrkia i nord. Dahūk har også en kort grensestrekning mot Syria i nordvest.
 
## Distrikter
Provinsen Dahūk består av fire distrikter:

## Referanser


## Eksterne lenker
*
Álggavágge

**Álggavágge** er en 15 km lang dal i Sarek nasjonalpark. Den strekker seg fra parkens sentrale områder og ut mot innsjøen Álggajávrre som ligger på grensen mot Padjelanta nasjonalpark. Dalen er populær å gå tur i, det er lett terreng i den østlige delen av dalen, men mer vanskelig mot vest.
Ninawa

**Ninawa**  (kurdisk: *Neynewa*; turkmensk: *Nineve ili*; arabisk: نينوى) er en av atten provinser i Irak. Provinsens areal er 32&nbsp;308&nbsp;km². I 2010 hadde Nīnawā 3&nbsp;208&nbsp;696 innbyggere. Administrasjonssenteret ligger i Mosul. 

Ninawa ligger nordvest i Irak og grenser til provinsene Dahuk i nord, Arbil i øst, Salah ad Din i sørøst og  Anbar i sør. I vest grenser provinsen til Syria.  Ninawa har en svært sammensatt befolkning som blant annet omfatter  kurdere, turkmenere, arabere og assyrere,  som er tilhengere sunni og sjia-islam, assyrisk, armensk eller kaldeisk kristendom, samt yezidisme og shabak-tro.  

Områdene nord og øst for Tigris, samt fjellplatået Sinjar i sørvest, kontrolleres av peshmerga- styrker fra den kurdiske regionale regjering; deres endelige status skal ifølge grunnlovens §140 avgjøres gjennom folkeavstemning. 
 
## Distrikter
Provinsen Nīnawā består av ni distrikter:

## Referanser


## Eksterne lenker
*
Villaunur-demningen

** Villaunur-demningen** er en demning for flomkontroll i Frankrike, anlagt i elva Le Cantache. Eier er DRI Ille & Vilaine. Anlegget ligger i departementet Ille-et-Vilaine.

Demningen er en betong gravitasjonsdam av typen RCC. Dammen er 16 meter høy og 147 meter lang. Resevoaret rommer inntil 7 millioner m³.

I den samme elvas tilsig *Viltré* ligger også Cantache-demningen og et par andre mindre damanlegg, som tjener flom- og vannforsyningsformål.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Frankrike - besøkt 8. januar 2012.
Cantache-demningen

** Cantache-demningen** er en demning for flomkontroll og vannforsyning i det nordvestre Frankrike, anlagt i Viltré, et tilsig til elva Le Cantache som igjen renner ut i Vilaine med utløp i Biscayabukta. Anlegget ligger i departementet Ille-et-Vilaine, mellom byene Montreuil og Champeaux.

Demningen er en steinfyllingsdam med betongelement som er ca 10 meter høy og etpar hundre meter lang.

I samme elv (Cantache) ligger også Villaunur-demningen (flomkontroll) og et par andre damanlegg i Viltré-vassfaret: Valière-demningen og Haute-Vilaine-demningen som begge er mindre reserveanlegg.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Frankrike - besøkt 8. januar 2012.
Casting (sport)

**Casting** er en sportsgren som er oppstått ut fra sportsfiske. Øvelsene går ut på å enten treffe spesifikke blinker eller å kaste lengst mulig. Konkurranser foregår vanligvis på flat mark/gressplen.

Det konkurreres med flue, sluk (haspel- og multipliersnelle) med gitt kastevekt og enhånds- og tohåndsstenger. Utstyret er normalt likt med det en bruker ved vanlig fiske, men med kroken tatt bort. Der finnes også kastevekter.

For sportsfiskere gir slike øvelser en fordel ved fiskeplasser der det er viktig å få agnet riktig plassert.

## Eksterne lenker
* 
*  Norges Castingforbund
Sepdemningen

** Sep-demningen** er en demning for irrigasjon og vannforsyning midt i hjertet av Frankrike nær anlagt i elva Sep, en sideelv til Morge og Allier. Eier er det regionale selskapet for utvikling av Øvre Morge (SHAHM). Anlegget ligger i kommunen Saint-Hilaire-la-Croix i departementet Puy-de-Dôme, en del av Auvergne-Rhône-Alpes-regionen. Det ligger i utkanten av byområdet Clermont-Ferrand og betjener regionens industri og lanfbruk med irrigasjon og sikker vannforsyning.

Demningen er en betong gravitasjonsdam av typen RCC. Dammen er 46 meter høy og 145 meter lang. Resevoaret rommer inntil 5 millioner m³ over et areal på 33 hektar.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Frankrike - besøkt 8. januar 2012.
Karbala (provins)

**Karbalā**  (arabisk: كربلاء) er en av atten provinser i Irak. Provinsens areal er 5&nbsp;034&nbsp;km². I 2003 hadde Karbalā 724&nbsp;000 innbyggere. Administrasjonssenteret ligger i byen Karbala. 

Karbalā ligger 105&nbsp;km sørvest for Bagdad og grenser til provinsene Babil i øst, Najaf i sør og til al-Anbar i nord og vest.

## Distrikter
Provinsen Karbalā består av tre distrikter:

## Referanser


## Eksterne lenker
*
Suleimania (provins)

**Suleimania** er en av atten provinser i Irak, og en av fire provinser som inngår i Iraks kurdiske region, sammen med Arbil, Dahuk og Halabja. Provinsens areal er 17&nbsp;023&nbsp;km². I 2010 hadde Suleimania 3&nbsp;679&nbsp;307 innbyggere. Administrasjonssenteret er byen Suleimania. 

Suleimania ligger nordøst i Irak og grenser til provinsene Arbil, Kirkuk, Salah ad Din og Diyala. I øst grenser provinsen til Iran.

## Politikk
Suleimania inngikk i ottomansk tid i provinsen Mosul, som i 1925 ble inkorporert i det britiske mandatområdet Irak.  
Den er den mest folkerike av de tre provinsene som i 1970 ble utpekt til å inngå i det kurdiske autonome området. Da irakiske regjeringsstyrker trakk seg  ut i 1991/92 overtok kurdisk milits fra partiet PUK makta i provinsen.

Ved de kurdiske regional- og presidentvalgene i 2009 fikk opposisjonspartiet Gorran flertallet av partistemmene og Kamal Mirawdily flertallet av presidentstemmene i provinsen  (i motsetning til de to øvrige provinsene).   Ved regionalvalgene i 2013 ble Gorran største parti, men PUK har ikke villet overlate guvernørposten til Gorran.

## Distrikter
Guvernementet Suleimania består av ti distrikter foruten hovedstaden:

## Fotnoter

## Referanser


## Eksterne lenker
*
Touche-Poupard-demningen

** Touche-Poupard-demningen** er en demning for irrigasjon og vannforsyning midt i hjertet av Frankrike anlagt i elva Chambon, en sideelv til Sèvre Niortaise. Eier er en offentlig sammenslutning, *Compagnie d'Aménagement des Eaux des Deux-Sèvres* (CAEDS). Anlegget ligger i departementet Deux-Sèvres, en del av Nouvelle-Aquitaine-regionen. 

Demningen er en betong gravitasjonsdam av typen RCC. Dammen er 36 meter høy og 200 meter lang. Resevoaret rommer inntil 15 millioner m³ over et areal på 135 hektar (1,35 km²).

Utbyggingen ble besluttet i 1988, men byggearbeidene kom ikke i gang før i 1993.

## Se også
* Liste over verdens største vannkraftverk

## Eksterne lenker
* Beskrivelse på kommunal hjemmeside. Besøkt 14. januar 2012.
* Kart over reservoaret på side om sportsfiske . Besøkt 14. januar 2012.
* MD&A database over RCC betongdemninger, Frankrike - besøkt 8. januar 2012.
Storvatnet naturreservat

**Storvatnet naturreservat** ligger øst i Steigen kommune i Nordland, omtrent 5 km sørøst for grenden Store Straumfjorden.

Naturreservatet omfatter landområder rundt den midtre og nordlige delen av den ni kilometer lange innsjøen Storvatnet; i vestlig retning omtrent en kilometer fra vatnet opp Sagdalstindan. I nordlig retning ca. 1,5 km opp Malåskardet, og nordøstover mot grensen til Hamarøy. I østlig retning inkluderes toppen av Stordalstinden, Stordalen, sørover til Storvikodden, rundt Storvika halvveis til Rypvikodden, og sørover mot Storvikvatnan.
Høydeforskjellen er fra 56 moh ved vannkanten til 1&nbsp;065 moh (Stordalstinden).

Området har flere ulike skog- og vegetasjonstyper som blant annet skyldes varierte lys- og jordbunnsforhold:
* Lauvskog som varierer fra ren bjørkeskog til en mer sammensatt treslagsfordeling med de vanlige artene som knyttes til høystaudevegetasjon. Innslag av lågurtskog og ren ospeskog.
* Furuskog i skrinne, grunnlendte deler av terrenget, og langs enkelte morenerygger ved nordenden av Storvatnet.
* Innslag av flommarkskog og sumpsskog ved elveinnløpene til vatnet.
* Granskog i Stordalen.
* Granplantefelt langs nordsiden av Storvika og ved Tomasjorda i nordenden av vatnet.
* Vanlig myrvegetasjon i myrområdene som hovedsakelig ligger i Storvassbotnen og Storvika.

Berggrunnen i området består av glimmerskifer og glimmergneis.

Formålet med fredningen er å bevare et tilnærmet urørt naturområde med det biologiske mangfoldet. Naturgrunnlaget i området er viktig for den samiske kultur og næringsutnyttelse, og skal kunne brukes til  reindrift. Steigen jeger- og fiskeforening har en hytte innenfor reservatet.

## Se også
* Storvatnet

## Referanser


## Eksterne lenker
* Biofokus Rapport fra feltarbeid side 80-84
* Direktoratet for Naturforvaltning
Saint-Etienne-Cantalès-demningen

** Saint-Etienne-Cantàles-demningen** er en demning med vannkraftverk i det sentrale Frankrike anlagt i elva Cère, en sideelv til Dordogne. Eier er Electricite de France (EDF). Installert kapasitet er 105 MW.
Demningen er en 63 meter høy gravitasjons-buedam i betong, som skaper et 5,56&nbsp;km² stort reservoar – ***Saint-Etienne-Cantalès-reservoaret***.

Anlegget ligger i departementet Cantal, en del av Auvergne-Rhône-Alpes-regionen. Det er lokalisert noen kilometer rett vest for byen Aurillac.

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Laval de Cère vannkraftverk

** Laval de Cère vannkraftverk I-II** er et vannkraftverk bygget ut i to faser i det sentrale Frankrike anlagt i elva Cère, en sideelv til Dordogne. Eier er Electricite de France (EDF). Kraftverket ligger nær der hvor Cère møter Dordogne-elva, og får vann fra to kilder: Candes-demningen med fallhøyde 270 meter like sør, og Nèpes-demningen fra et stykke øst via tunneler. Dessuten får det noe vann fra Camps-demningenmed fallhøyde 100 meter.

Anlegget ligger nord i departementet Lot nær grensen til Cantal, en del av Auvergne-Rhône-Alpes-regionen.

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Peder Kolding

**Peder Kolding**, **Peder Jensen Kolding** (født før 1635, død 1675) var en dansk billedhugger. Han utførte inventar til mange kirker og signerte flere av arbeidene sine med Colding.

## Verk – utvalg
Altertavler i Falling kirke (1635–40), Odder kirke (1640) og i Jannerup kirke (1648), alle tre er signert. Epitafium over borgermester Hans Pedersen og hans familie i Vor Frue kirke i Aarhus (1651); tilskrevet.

## Kilder
*
Kirkuk (provins)

**Kirkuk**  (arabisk: محافظة كركوك; kurdisk: *Kerkuk*; turkmensk: *Kerkük*) er en av atten provinser i Irak. Provinsens areal er 10&nbsp;282&nbsp;km². I 2008 hadde Kirkuk ca 1&nbsp;500&nbsp;000 innbyggere. Administrasjonssenteret ligger i byen Kirkuk. 

Kirkuk ligger nord i Irak og grenser til provinsene Arbil i nord Suleimania i øst og til i Salah ad Din i sør og vest. Provinsens status er omstridt; ifølge grunnlovens §104 skal det avgjøres ved folkeavstemning om den skal inngå i  den kurdiske regionen.

## Distrikter
Provinsen Kirkuk består av fire distrikter:

## Referanser


## Eksterne lenker
*
Anbar

**Anbar**  (arabisk: الأنبار) er en av atten provinser i Irak. Provinsens areal er 138&nbsp;501&nbsp;km². I 2008 hadde Anbar 1&nbsp;658&nbsp;000 innbyggere. Administrasjonssenteret ligger i byen Ramadi. 

Anbar ligger vest i Irak og grenser til provinsene Ninawa, Salah ad Din, Bagdad, Babil, Karbala og Najaf i øst og i sør grenser den til Saudi-Arabia og i vest til Jordan og i nord til Syria.

## Distrikter
Provinsen Anbar består av ni distrikter:

## Referanser


## Eksterne lenker
*
Bagdad (provins)

**Bagdad**  (arabisk: محافظة بغداد) er et av atten guvernement i Irak. Guvernementets areal er 734&nbsp;km². I 2010 hadde Bagdad 7&nbsp;935&nbsp;699 innbyggere. Administrasjonssenteret ligger i byen Bagdad. 

Bagdad ligger omtrent midt i Irak og grenser til guvernementene Salah ad Din i nord, Diyala i øst, Babil i sør og til Anbar i vest.
 
## Distrikter
Guvernementet Bagdad består av åtte distrikter:
*al-Karch 
*Rusafa 
*al-Thawra 
*al-Kadhimiya
*al-Mahmudiya
*Abu Ghuraib
*al-Madain
*al-Adhamiya

## Eksterne lenker
*
Oslo Sporveiers Arbeiderforening

**Oslo Sporveiers Arbeiderforening** (**OSA**) er en fagforening for ansatte i Sporveien AS. OSA har vel 2300 medlemmer hvorav 1600 yrkesaktive medlemmer og de fleste arbeider som førere i Sporveien T-banen, Sporveien Trikken og Unibuss. I tillegg kommer salgs- og servicemedarbeidere, verksteds- og anleggsarbeidere, ansatte i administrasjon, kundekonsulenter og sentralbordbetjening. OSA er den største fagforeninga innenfor kollektivtrafikken i Oslo.

OSA er et resultat av en fusjon 1. oktober 1997 mellom Oslo Sporveiarbeideres Forening (OSAF) som ble etablert 16. juni 1900, og Oslo Sporveisbetjenings Forening (OSBF) som kan spore sine røtter tilbake til 1894, da forgjengeren Kristiania elektriske Sporveis Forening ble stiftet. Foreninga var opprinnelig tilknyttet Norsk Kommuneforbund, men er siden 2003 en del av Fagforbundet, som avdeling nr. 029.

I 2013 sluttet Oslo Sporveiers Tekniske Arbeidslederforening seg til OSA, og året etter fulgte Helgedagsbetjeningens Forening og Sporveiens Personalforening etter.

OSA er organisert i klubbene; bane, sporvogn, buss, verksted, infrastruktur og personal/ledelse. OSA gir ut medlemsbladet OSA-Sporet.

## Ledere
* Ola Floberg 2021 -
*Rune Aasen 2005 - 2021 
* Stein Gudbrandsen 1997 - 2005

## Eksterne lenker
* 
*
’Amran

**Amran**  (arabisk: عمران) er et av tjue guvernement i Jemen. Guvernementets areal er 7&nbsp;900&nbsp;km². I 2010 hadde Amran 872&nbsp;789 innbyggere. Administrasjonssenteret ligger i byen Amran. 

Amran ligger nordvest i Jemen og grenser til guvernementene Sa'dah i nord, Al Jawf i øst, Sanaá og Al Mahwiti i sør og til Hajjah i vest.

## Distrikter
Guvernementet Amran består av fire distrikter:

*  Al Ashah   
*  Al Madan   
*  Al Qaflah   
*  Amran   
*  As Sawd   
*  As Sudah   
*  Bani Suraim   
*  Dhi Bin   
*  Habur Zulaymah   
*  Harf Sufyan   
*  Huth   
*  Iyal Surayh   
*  Jabal Iyal Yazid   
*  Khamir   
*  Kharif   
*  Maswar   
*  Raydah   
*  Shaharah   
*  Suwayr   
*  Thula

## Referanser
Sanaá (guvernement)

**Sanaá**  (arabisk: صنعاء) er et av tjue guvernement i Jemen. Guvernementets areal er 13&nbsp;850&nbsp;km². I 2004 hadde Sanaa 919&nbsp;215 innbyggere. Administrasjonssenteret ligger i byen Sana som også er Jemens hovedstad. 

Amran ligger vest i Jemen og grenser til guvernementene 'Amran og Al Jawf i nord, Ma'rib i øst, Dhamar i sør
## Distrikter
Guvernementet Sanaá består av seksten distrikter:

## Referanser
Trondhjem Mikrobryggeri

**Trondhjem Mikrobryggeri** ligger i Prinsensgate 39, sentralt i Trondheim by og er en pub som selger øl og brennevin de har brygget selv. 

Trondhjem Mikrobryggeri åpnet 4. desember 1998, og var den andre bryggeripuben som startet sin virksomhet i Norge. Bryggeriet har også kjøkken og egen matmeny.

Bryggerne mener at ølelskere har drukket seg lei på at de store industribryggeriene med sine strenge profittkrav er tvunget til å kutte tilbake på kvaliteten og mengden av de ingredienser som gir ølet sin gode smak — humle og malt. Trondhjem Mikrobryggeri får malten fra de samme bøndene som leverer malt til Skottlands kjente maltwhisky-destillerier. Humlen kjøper de fra de mest anerkjente humlegårdene i Tsjekkia, Tyskland, England og USA. Alt øl som serveres hos Trondhjem Mikrobryggeri er brygget på stedet. Er du heldig kan du se bryggeren i aksjon rundt bryggekjelene bakerst i lokalet.

Siden Januar 2017 har de også produsert brennevin, de lager små batcher, som enten serveres etter en kort periodes lagring, eller en lengre tids modning på eikefat. De lager vodka, akevitt, gin og whisky.

## Referanser


## Eksterne lenker
* 
* 
*
Enchanet-demningen

** Enchanet-demningen** er en demning med vannkraftverk i det sentrale Frankrike, anlagt i elva Maronne, en sideelv til Dordogne. Eier er Electricite de France (EDF). Installert kapasitet i ***[[Gour Noir vannkraftverk]]*** som Enchanetdammen leverer vannkraft til, er 32 MW.

Demningen er en 67 meter høy buedam i betong, som skaper et 4,1 km² stort reservoar. 

Anlegget ligger i Arnac kommune i departementet Cantal, en del av Auvergne-Rhône-Alpes-regionen. 

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Abyan

**Abyan**  (arabisk: أبين) er et av tjue guvernement i Jemen. Guvernementets areal er 16&nbsp;450&nbsp;km². I 2004 hadde Abyan 433&nbsp;819 innbyggere. Administrasjonssenteret ligger i byen Zindschibar. 

## Distrikter
Guvernementet Abyan består av elleve distrikter:

## Referanser
Vaussaire-demningen

** Vaussaire-demningen** er en demning i det sentrale Frankrike, anlagt like nedenfor Auzerette vannkraftverk i elva Rhue, en sideelv til øvre Dordogne. Eier er Electricite de France (EDF). 

Demningen er en 63 meter høy gravitasjons-buedam i betong, som gir vannkraft til La Rhue vannkraftverk ved sideelven Tialle lengre oppe i Dordogne-elva via en 13 km lang tunnel.  Reservoaet som skapes er på 0,23 km² (23 hektar).

Anlegget ligger helt nord i departementet Cantal, en del av Auvergne-Rhône-Alpes-regionen. 

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
La Rhue vannkraftverk

** La Rhue vannkraftverk** ved ***Rhue-demningen*** (også kjent som *La Tialle-demningen*) er et kompleks med en demning med vannkraftverk i det sentrale Frankrike, anlagt i elva La Tialle, en svært liten sideelv til øvre Dordogne. Eier er Electricite de France (EDF). Vannkraftverket derimot får sin kraft vesentlig fra den fjernereliggende Vaussaire-demningen i elva Rhue, via en 13 km lang tunnel med 50 meter fallhøyde.

Anlegget ligger helt nord i departementet Cantal på grensen til Correze departement. Området er en del av Auvergne-Rhône-Alpes-regionen. 

Anlegget ligger bare litt nordøst for Bort-les-Orgues-demningen og grenser mot det reservoaret som denne demningen skaper.

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Ibb (guvernement)

**Ibb**  (arabisk: إب) er et av tjue guvernement i Jemen. Guvernementets areal er 5&nbsp;350&nbsp;km². I 2004 hadde Ibb 2&nbsp;131&nbsp;861 innbyggere. Administrasjonssenteret ligger i byen Ibb. 

## Distrikter
Guvernementet Abyan består av elleve distrikter:

## Referanser
Bourboule-demningen

**Bourboule-demningen** er en demning med vannkraftverk i Frankrike. Den er anlagt øverst i elva Dordogne. På stedet finnes det også varme kilder med røtter fra romertiden. Demningen i betong skaper ikke noe stort reservoar.

Anlegget ligger helt søri departementet Puy-de-Dôme, nær grensen til Correze departement. Området er en del av Auvergne-Rhône-Alpes-regionen.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Det statlige freds- og utviklingsrådet

**Det statlige freds- og utviklingsrådet** (burmesisk: , ofte forkortet **SPDC** fra engelsk: *State Peace and Development Council*) var det formelle navnet på militærregimet i Burma som styrte landet fra 1988 til 2011. Rådet fikk navnet i 1997 da det skiftet navn fra «Det statlige rådet for gjenopprettelse av lov og orden» (*State Law and Order Restoration Council*, SLORC). 30. mars 2011 signerte seniorgeneral Than Shwe et dekret som formelt oppløste rådet, og overlot makten til en sivil regjering, ledet av Det forente solidaritets- og utviklingspartiet (USDP) og president Thein Sein. 

## Referanser
Essarts-demningen

** Essarts-demningen**, også kjent som *Grand Rhue-demningen*, er en demning med et eldre vannkraftverk i det sentrale Frankrike, anlagt i elva Rhue, en sideelv til øvre Dordogne. Eier er Electricite de France (EDF). 
Demningen fra 1927 er en 10-20 meter høy gravitasjons-buedam i betong som gir kraft til ***Coindre vannkraftverk*** like nede i dalen. Det kommer også vann til dette fra den mindre *Journiac-demningen* lengre oppe. Reservoaret som demningen skaper er på bare 0,37 km² (37 hektar).

Anlegget ligger helt nord i departementet Cantal, en del av Auvergne-Rhône-Alpes-regionen. 

## Se også
* Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Hetteglass

**Hetteglass** er en relativt liten glassbeholder eller flaske, særlig brukt til oppbevaring av flytende medisin. Et hetteglass kan også brukes til oppbevaring av medisinske prøver. Lokket er ofte laget av latex eller gummi, slik at det mulig å stikke en sprøyte gjennom det for å suge ut deler av innholdet uten at glasset blir lekk når sprøyten trekkes ut igjen.

Hetteglass finnes i et utall av former, farger og størrelser og med forskjellig type lokk.

## Referanser


## Eksterne lenker
*
Hadhramaut

**Hadramaut**  (arabisk: حضرموت‎‎ *Ḥaḍramawt*) er et av tjue guvernement i Jemen. Guvernementets areal er 167&nbsp;280&nbsp;km². I 2004 hadde Hadramaut 1&nbsp;028&nbsp;556 innbyggere. Administrasjonssenteret ligger i byen al-Mukalla. 

## Distrikter
Guvernementet Hadramaut består av tretti distrikter:

## Referanser
Nemanja Mirosavljev

**Nemanja Mirosavljev** (født 10. mai 1970 i Novi Sad) er en serbisk skytter. Han deltok i verdensmesterskapet i skyting 2010 der han tok bronse, og kvalifiserte seg dermed til Sommer-OL 2012 i London, for 50 meter helmatch. Han har deltatt i fire OL tidligere, under fire forskjellige flagg, Serbia, Serbia og Montenegro, Jugoslavia og det olympiske flagg.

## Eksterne lenker
* 

* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Thomas Farnik

**Thomas Farnik** (født 6. februar 1967) er en østerriksk skytter. Han deltok i Sommer-OL 2008 der han ble nummer 5. Han er gjennom verdenscupen i skyting, kvalifisert til Sommer-OL 2012 i London, i 50 meter helmatch.

## Eksterne lenker
* 

* Profil på London2012.com
Amyotha Hluttaw

**Amyotha Hluttaw** (, ; **Nasjonalitetenes hus**) er overhuset i Pyidaungsu Hluttaw, Burmas bikammerlige politiske forsamling. Det består av 224 plasser, hvorav 168 velges direkte og 56 utpekes av Burmas væpnede styrker. Det første valget til Amyotha Hluttaw på 20 år ble avholdt 7. november 2010. Forsamlingen kom sammen første gang 31. januar 2011, og Khin Aung Myint ble valgt til parlamentspresident.

## Referanser
Det forente solidaritets- og utviklingspartiet

**Det forente solidaritets- og utviklingspartiet** (burmesisk: , ofte forkortet **UDSP** fra engelsk: *Union Solidarity and Development Party*) er et politisk parti i Burma registrert 2. juni 2011. Partiet er en videreføring av «Den forente solidaritets- og utviklingsforeningen» (Union Solidarity and Development Association, USDA), opprettet av militærjuntaen SLORC 15. september 1993. I parlamentsvalget 7. november 2010, landets første valg på 20 år, fikk partiet mer enn 80 prosent av stemmene. Partiets kandidat, Thein Sein, ble innsatt som landets president 30. mars 2011.

## Referanser
 



## Eksterne lenker
* 
*
Jozef Gönci

**Jozef Gönci** (født 1974) er en slovakisk skytter. Han har to bronsemedaljer fra OL, under Atlanta-OL i 1996 og Athen-OL i 2004, og var kvalifisert til Sommer-OL 2012 i London, i 50 meter helmatch.

Gönci var flaggbærer under åpningen av Sommer-OL i London i 2012.

## Referanser


## Eksterne lenker
* 
* Profil på London2012.com
Sanjeev Rajput

**Sanjeev Rajput** (født 5. januar 1981 i Jagadhri, Haryana) er en indisk skytter. Han deltok i Sommer-OL 2008 der han tok to 26.-plasser. Han kvalifiserte seg til Sommer-OL 2012 i London, i 50 meter helmatch, hvor han på ny tok en 26.-plass.

Under Sommer-OL 2020 i Tokyo som ble arrangert i 2021, ble han nummer 32 i 50 meter helmatch. 

## Referanser


## Eksterne lenker
* 

* Profil på London2012.com
Jason Parker

**Jason Alan Parker** (født 27. juni 1974 Omaha, Nebraska) er en amerikansk skytter. Han deltok i Sommer-OL 2000 der han ble nummer fem i 10 meter luftrifle. Han er kvalifisert for Sommer-OL 2012 i London, i 50 meter helmatch.

## Eksterne lenker
* 

*  Profil på London2012.com
*  Profil på BBC Sport Olympics 2012
*  Profil på Sports.Yahoo.com under Sommer-OL 2012
*  Profil på www.NBColympics.com
Nils Braanaas

**Nils Braanaas** (1925–2012) var en norsk pedagog og sakprosaforfatter. Han var utdannet filolog og arbeidet som lærer og universitetslektor.

Braanaas vokste opp på Grefsen i Oslo, men hadde mye tilhørighet til Groruddalen og arbeidet som norsklærer på Linderud på 1960-tallet. Han fikk stor interesse for drama og etablerte *[[Veitvet]] barne- og ungdomstearter*. Han var med å etablere Landslaget Drama i Skolen og var redaktør for tidsskiftet *Teater i skolen*, som endret navn til *Drama i skolen* og senere *[[DRAMA (tidsskrift)|DRAMA]] - Nordisk dramapedagogisk tidsskrift*. 

Han var også lærer ved Forsøksgymnaset i Oslo, og tok hovedfag i norsk og ble lektor. I 1975 ble han ansatt som universitetslektor ved NTH i Trondheim. Han utarbeidet fagplaner for drama i lærerutdanningen og ble den første universitetslektor i dramapedagogikk ved NTH. Braanaas utgav flere antologier og fagbøker. Som pensjonist i slutten av 1980-årene flyttet han tilbake til Oslo, nå Furuset. Han var en aktiv pensjonist og fortsatte som redaktør og skribent for *Drama i skolen*. 

For sin innsats for dramafaget i skole og lærerutdanning ble han i 2003 tildelt Kongens fortjenstmedalje i gull.

## Bibliografi i utvalg
* 2001: *Barn, ungdom og teater: fra antikken til det 19. århundre*, Tapir Akademisk Forlag, ISBN 9788251915991
* 2008: *Dramapedagogisk historie og teori*, Tapir Akademisk Forlag, ISBN 9788251922661

## Referanser


## Kilder
* 

*
Scheldeprijs 2011

Sykkelløpet **[[Scheldeprijs]] 2011**  (eller *Grote Scheldeprijs 2011*) fant sted 9. april 2011. Det var den 99. gangen Scheldeprijs ble kjørt. Mark Cavendish vant rittet for 3. gang noe som er tangering av rekorden til Piet Oellibrandt. Han vant rittet foran Denis Galimzianov fra Katjusja og Jawheni Hutarovitsj fra FDJ. Rittet var 200 km langt og gjennomsnittshastigheten var på 44,45 km/t.

## Resultater

## Eksterne lenker
*
Vi må snakke om Kevin

***Vi må snakke om Kevin*** er en britisk-amerikansk dramafilm fra 2011, regissert av Lynne Ramsay. Filmen er basert på boken av samme navn av Lionel Shriver.

Filmen handler om en mor som gjennom tilbakeblikk prøver å finne ut hvordan hennes sønn kunne gjennomføre en skolemassakre.

Hovedrollene spilles av Tilda Swinton, John C. Reilly, og Ezra Miller.

## Handlingsreferat
Tenåringen Kevin Khatchadourian sitter i fengsel etter å ha begått en massakre ved sin videregående skole. Hans mor, Eva, en gang en vellykket skribent, bor alene i et nedslitt hus og arbeider ved et reisebyrå i nærheten av fengselet, hvor hun besøker Kevin. Hun ser tilbake på minnene fra Kevins barndom, samtidig som hun forsøker å takle fiendskapen fra nabolaget etter at sønnen hennes hadde drept flere av hans med-elever. Eva, en motvillig mor, ser på Kevin som et vanskelig barn, og han ser ut til å avsky og motsette seg Eva, og hun har problemer med å knytte seg til ham.

Som baby gråt Kevin ustanselig, men bare i nærheten av Eva. Som barn unngår han å gå på toalett, avviser Evas forsøk på hengivenhet, og han viser ingen interesse for noe. men han oppfører seg som en glad og kjærlig sønn når hans far Franklin er i nærheten. Evas frustrasjon får henne til å kaste Kevin mot en vegg og brekke armen hans. Kevin forteller Franklin at han falt, men han bruker denne hendelsen til å manipulere Eva til å gjøre alt han ønsker. Franklin avviser Evas bekymringer, og finner på unnskyldninger for Kevins oppførsel.

Når Kevin har feber, leser Eva en bok om Robin Hood for ham. Når Robin konkurrerer mot prins John i en bueskyting-konkurranse, viser Kevin kjærlighet ovenfor moren sin for aller første gang. Franklin gir ham en pil og bue, og lærer ham om bueskyting. Eva og Franklin får deres andre barn, Celia, som er en livlig og munter jente. Kevin er imidlertid foraktelig og sjalu. Noen år senere blir Celia blindet på det ene øyet av kaustisk rengjøringsvæske, og hennes kjæledyr-marsvin blir drept. Eva mistenker at Kevin er ansvarlig for alt dette, men Franklin forsvarer sønnen deres. Evas stadige mistanker belaster parets ekteskap, og de diskuterer skilsmisse - noe Kevin overhører. Eva begynner å frykte sønnen, når hun ser voksende bevis på Kevins sadisme.

## Skuespillere
* Tilda Swinton som Eva Khatchadourian
* John C. Reilly som Franklin Plaskett
* Ezra Miller som Kevin Khatchadourian
* Jasper Newell som en ung Kevin
* Rocky Duer som baby Kevin
* Ashley Gerasimovich som lillesøsteren Celia Khatchadourian
* Siobhan Fallon Hogan som Wanda

## Eksterne lenker
* 
*
Vetle Eck Aga

**Vetle Eck Aga** (født 1993) er en norsk håndballspiller som spiller for Kolstad Håndball og Norges herrelandslag i håndball.  Han har tidligere spilt for Bodø HK og det norske juniorlandslaget. 

Eck Aga debuterte på Norges herrelandslag i håndball mot Belarus 5. januar 2021. Han ble tatt ut i den norske troppen til EM 2022.

Eck Aga ble trippelmester med Kolstad i 2022/23. De vant serien, cupen og sluttspillet. 

## Referanser


## Eksterne lenker
* 
* Juniorgutta til Ungarn
* Bodøgutt kan bli årets BHK-hit
DEC Alpha

**DEC Alpha**, opprinnelig kalt **Alpha AXP**, var en 64-biter RISC-arkitektur som ble utviklet av Digital Equipment Corporation (DEC) for å erstatte 32-biter VAX CISC. Alpha mikroprosessorer ble lansert av DEC i februar 1992. Disse ble først og fremst benyttet i forskjellige DEC-arbeidsstasjoner og -tjenere, som til slutt dannet basis for nesten alle av deres middelstore og store datamaskiner. En rekke tredjepartsselskaper produserte også Alpha-systemer, deriblant hovedkort basert på den såkalte *[[PC form factor]]*.

Alpha mikroprosessorer ble støttet av operativsystemene OpenVMS, Tru64 UNIX, Windows NT (frem til versjon 4.0 SP6 og Windows 2000 RC1), Debian, Gentoo,  Red Hat Linux, NetBSD, OpenBSD og FreeBSD (opp til versjon 6.x) og L4Ka::Pistachio.

I 1998 ble Alpha-arkitekturen, sammen med de fleste delene av DEC, solgt til Compaq. I 2001 besluttet Compaq, som allerede var kunde hos Intel, å selge immaterialretten til Intel og faset ut mikroprosessorene til fordel for den kommende Intel Itanium som var blitt utviklet av Intel og Hewlett-Packard i fellesskap. Senere samme år ble Compaq kjøpt av Hewlett-Packard, som lovte å utvikle den eksisterende produktlinje frem til 2004, og fortsette å selge Alpha-baserte systemer til oktober 2006. Dette ble senere utvidet til april 2007.
Hua Phan (provins)

**Hua Phan**, (laotisk:  ຫົວພັນ)er en provins øst i Laos. Provinshovedstaden er Xamneua. Hua Phan grenser mot provinsene Luang Prabang og Xieng Khouang, samt tre provinser i Vietnam.

## Administrativ inndeling
Amstel Gold Race 1972

**Amstel Gold Race 1972** var den 7. utgaven av det årlige landeveisrittet "Amstel Gold Race", avholdt søndag 26. mars 1972 i den nederlandske provinsen Limburg. Rittet var 237 kilometer langt, med start i Heerlen og målgang i Meerssen. Det var totalt 97 ryttere som deltok, og 29 som fullførte rittet.

## Sluttresultater

## Eksterne lenker
* Rittets nettside
* Resultater